|  |  |  |
| --- | --- | --- |
| **Criteria 6 : Student Support Service** | | |
| **Req-6.1** | **:** | The student intake policy, admission criteria, and admission procedures to the programme. |

**ผลการดำเนินงาน ระดับคณะ**

**ระดับปริญญาตรี**

**นโยบายการรับสมัครนักศึกษา**

คณะผลิตกรรมการเกษตร รับนโยบายการรับเข้านักศึกษาใหม่จากมหาวิทยาลัย โดยดำเนินการรับสมัครนักศึกษาใหม่ผ่านระบบการคัดเลือกกลางบุคคลเข้าศึกษาในสถาบันอุดมศึกษา ปีการศึกษา 2567 (TCAS’67) คณะได้มีการ<แต่งตั้งคณะกรรมการเพื่อคัดเลือกเข้าศึกษาต่อในระดับปริญญาตรี> เพื่อทำหน้าที่ควบคุมการคัดเลือกและดำเนินการตัดสินผลการคัดเลือกระดับหลักสูตร ก่อนดำเนินการส่งผลการคัดเลือกไปยังระดับมหาวิทยาลัยเพื่อพิจารณาเห็นชอบ ทั้งนี้ก่อนเปิดรับสมัครคณะจะดำเนินการสำรวจไปยังทุกหลักสูตรภายในคณะถึงคุณสมบัติและจำนวนการรับเข้าภายในปีการศึกษา เพื่อส่งมหาวิทยาลัยจัดทำประกาศคุณสมบัติและจำนวนการรับเข้านักศึกษา

**เกณฑ์การรับนักศึกษา**

ในปีการศึกษา 2567 คณะผลิตกรรมการเกษตรดำเนินการรับสมัครนักศึกษาเข้าศึกษาต่อในระดับปริญญาตรี หลักสูตร 4 ปีและหลักสูตร 4 ปีเทียบเรียน ผ่านระบบรับสมัครคัดเลือกกลาง (TCAS) โดยมี[การกำหนดคุณสมบัติของผู้มีสิทธิ์สมัครเข้าเรียนและจำนวนการรับสมัครผ่านประกาศมหาวิทยาลัย](https://erp.mju.ac.th/openFile.aspx?id=NzAxNjYx&method=inline)

**ขั้นตอนการรับเข้า / กระบวนการรับเข้า**

ในปีการศึกษา 2567 คณะผลิตกรรมการเกษตรดำเนินการรับสมัครนักศึกษาเข้าศึกษาต่อในระดับปริญญาตรี ผ่านระบบรับสมัครคัดเลือกกลาง (TCAS) โดยปฏิบัติตาม[นโยบายและปฏิทินการรับสมัครนักศึกษาที่มหาวิทยาลัยและสมาคมอธิการบดีแห่งประเทศไทย (ทปอ.) กำหนด](https://erp.mju.ac.th/openFile.aspx?id=NzAxNjU1&method=inline) ซึ่งมีกำหนดการรับสมัครจำนวน 4 รอบ คือ

รอบที่ 1 รอบแฟ้มสะสมผลงาน (Portfolio)

รอบที่ 2 รอบโควตา (Quota)

รอบที่ 3 รอบรับตรงร่วมกัน (Admission)

รอบที่ 4 รอบรับตรงอิสระ (Direct Admission)

**การสื่อสารและประชาสัมพันธ์**

คณะผลิตกรรมการเกษตรดำเนินการประชาสัมพันธ์และเผยแพร่ข้อมูลการรับสมัครนักศึกษาใหม่ ปีการศึกษา 2567 ผ่านช่องทางสื่อสารต่างๆ ดังนี้

1. ประชาสัมพันธ์ตรงยังสถานศึกษากลุ่มเป้าหมาย – ออกบูธจัดนิทรรศการประชาสัมพันธ์หลักสูตรและรับสมัครนักศึกษาใหม่

* [โรงเรียนเชียงดาววิทยาคม](https://ap.mju.ac.th/wtms_newsDetail.aspx?nID=30510&lang=th-TH) จังหวัดเชียงใหม่
* [โรงเรียนบุญวาทย์วิทยาลัย](https://ap.mju.ac.th/wtms_newsDetail.aspx?nID=30838&lang=th-TH) จังหวัดลำปาง
* [โรงเรียนแม่ริมวิทยาคม](https://ap.mju.ac.th/wtms_newsDetail.aspx?nID=30871&lang=th-TH) จังหวัดเชียงใหม่
* [โรงเรียนเทศบาล 6](https://ap.mju.ac.th/wtms_newsDetail.aspx?nID=31410&lang=th-TH) จังหวัดเชียงราย
* [โรงเรียนองค์การบริหารส่วนจังหวัดเชียงราย](https://ap.mju.ac.th/wtms_newsDetail.aspx?nID=31391&lang=th-TH) จังหวัดเชียงราย

1. ประชาสัมพันธ์ผ่านช่องทางสื่อโซเซียลต่างๆ อาทิ เช่น เวปไซต์ เฟสบุค

* เวปไซต์มหาวิทยาลัยแม่โจ้
* [เฟสบุคคณะผลิตกรรมการเกษตร](https://www.facebook.com/AGR.MJU/posts/pfbid0346epqeAJ3LRJzoTH2rCz1zNioqAUDAHZED2qjn4Hd9JoBKvXKbeiV27UwDpRBsvel)

1. ประชาสัมพันธ์ผ่านช่องทางไปรษณีย์ และไปรษณีย์อิเลคทรอนิก ไปยังกลุ่มเป้าหมายสถาบัน องค์กร หน่วยงาน ตลอดถึงรายบุคคล

**ระดับบัณฑิตศึกษา**

**นโยบายการรับเข้านักศึกษา**

คณะผลิตกรรมการเกษตรรับนโยบายการรับเข้านักศึกษาระดับบัณฑิตศึกษาจากมหาวิทยาลัยที่มุ่งเน้นการผลิตบัณฑิตที่มีศาสตร์ทางการเกษตรเป็นฐานราก ทั้งนี้หลักสูตรเป็นผู้กำหนดจำนวนการรับเข้าและคุณสมบัติของผู้สมัครเข้าศึกษาต่อ โดยยึดแนวทางปฏิบัติตาม[ข้อบังคับมหาวิทยาลัยแม่โจ้ว่าด้วยการศึกษาระดับบัณฑิตศึกษา พ.ศ. 2562](http://grad.mju.ac.th/back_office/file_document/doc_th_202411141642031731577323for%20students%20entering%202_2024.pdf)

**เกณฑ์การรับนักศึกษา**

คณะผลิตกรรมการเกษตร ดำเนินการ[แต่งตั้งคณะกรรมการดำเนินการสอบคัดเลือกผู้สมัครเข้าศึกษาต่อ](https://erp.mju.ac.th/openFile.aspx?id=NzAxNjU4&method=inline) เพื่อทำหน้าที่ดำเนินการพิจารณาคัดเลือกผู้สมควรรับเข้าศึกษาต่อในหลักสูตร ทั้งนี้ให้เป็นไปตามนโยบายและแผนการรับนักศึกษาเข้าศึกษาต่อของแต่ละหลักสูตร ซึ่งรายละเอียดเกี่ยวกับ[การรับสมัครและกระบวนการรับสมัคร](https://erp.mju.ac.th/openFile.aspx?id=NzAxNjY5&method=inline)จะประกาศและดำเนินการผ่านระบบการรับสมัครกลางของฝ่ายบัณฑิตศึกษามหาวิทยาลัย

**ขั้นตอนการรับเข้า / กระบวนการรับเข้า**

การดำเนินการรับสมัครและสอบคัดเลือกเข้าศึกษาต่อ จะดำเนินการผ่านระบบการรับสมัครของฝ่ายบัณฑิตศึกษามหาวิทยาลัย โดยมีการจัดทำ[ประกาศมหาวิทยาลัย เรื่องการรับสมัครเข้าศึกษาต่อระดับบัณฑิตศึกษา ประจำปีการศึกษา 2567](https://erp.mju.ac.th/eDocumentGenerateFile.ashx?key=MTI2NTgxOA==) และมีการพิจารณาคุณสมบัติและคัดเลือกผู้สมควรรับเข้าศึกษาต่อโดยคณะกรรมการดำเนินการสอบคัดเลือกของหลักสูตร ก่อนส่งผลการคัดเลือกให้มหาวิทยาลัยพิจารณาเห็นชอบและจัดทำประกาศผลการสอบคัดเลือกต่อไป

**การสื่อสารและประชาสัมพันธ์**

คณะผลิตกรรมการเกษตรดำเนินการประชาสัมพันธ์และเผยแพร่ข้อมูลการรับสมัครนักศึกษาใหม่ ปีการศึกษา 2567 ผ่านช่องทางสื่อสารต่างๆ ดังนี้

1. ประชาสัมพันธ์ตรงยังหน่วยงานและกลุ่มเป้าหมาย – [ออกบูธจัดนิทรรศการประชาสัมพันธ์หลักสูตรและรับสมัครนักศึกษาใหม่](https://www.facebook.com/AGR.MJU/posts/pfbid027FuoGMLtKLmcB7Phovb65zgbwx4kATKh9GshUn8U2aHDjujSevEPKbbsXf7SGBhKl)
2. ประชาสัมพันธ์ผ่านช่องทางสื่อโซเซียลต่างๆ อาทิ เช่น เวปไซต์ เฟสบุค
3. ประชาสัมพันธ์ผ่านช่องทางไปรษณีย์ และไปรษณีย์อิเลคทรอนิก ไปยังกลุ่มเป้าหมายสถาบัน องค์กร หน่วยงาน ตลอดถึงรายบุคคล